家书
家书久不达，终夜不成寐。道遇故乡人，云自秋后至。珍重试一询，或恐有只字。客言离家时，与子老亲值。疾行不扶杖，颜色类童稚。再拜故乡人，顿释经秋思。游子复何悲，游子复何冀。如获径寸珠，不复叩其次。归来坐床上，吁嗟发长喟。不乏鳞与鸿，胡使我心悸。愿托凌风翼，寄言昆与季。高堂有老亲，尺书且时寄。
主题：思乡
情感：愁绪、哀伤、失意、想家